เมื่อมาถึงร้านนี้สิ่งแรกเลย กลิ่นน้ำซุปหอมยั่วน้ำลายสุดๆ เห็นเครื่องเคียงที่จัดเตรียมไว้ อย่างสะอาดเป็นระเบียบ น่าทานมาก ร้านนี้ใส่ถั่วคั่วให้เลย ถั่วที่นี่คั่วเอง บุบพอแตก เคี้ยวมันกรุบกรับ ยิ่งคู่กะหนังไก่ทอดที่ใส่แทนกากหมู (เพราะเป็นก๋วยเตี๋ยวไก่) ลืมอ้วนกันไปเลยทีเดียว
เส้นเล็กที่นี่ลวกได้เหนียวนุ่มดีมาก ไม่เละ 
มาถึงเครื่องปรุงบ้าง ที่ต้องพูดถึงเพราะร้านนี้ใช้พริกผัดแทนพริกป่นธรรมดา ชอบใส่พริกผัดในก๋วยเตี๋ยวเป็นการส่วนตัวอยู่แล้ว ทำให้ยิ่งอร่อยมากขึ้นไปอีก

ราคา : ไม่แพงเลย ธรรมดา35บ. พิเศษ40บ. พิเศษเพิ่มน่องไก่ ปีกไก่ ขาไก่ เครื่องในหรือรวม50บ. แต่ถึงสั่งแค่แบบธรรมดา ร้านก็ให้ไก่ฉีกเยอะสมราคาแล้วนะคะ

สถานที่ : เป็นห้องแถวเล็กๆ ตกแต่งภายในแบบร้านค้าย้อนยุค ทำให้นึกถึงวัยเด็กได้เลยทีเดียว

ที่จอดรถ : คือข้อเสียของร้านนี้ หาที่จอดรถยากมากๆ ต้องไปจอดไกลแล้วเดินกลับมาทาน จะให้ดีควรใช้มอเตอร์ไซค์ ใช้บริการรถประจำทาง รถแท็กซี่จะดีกว่า เนื่องจากถนนพรหมราชที่ร้านตั้งอยู่เป็นวันเวย์ และถนนเล็กๆเลยไม่เหมาะกับรถส่วนตัวเท่าไหร่